Diari Oficial de la Generalitat Valenciana


Sumari del DOGV 3774, del 19-06-2000 (2000/4553)

RESOLUCIÓ de 29 de maig de 2000, de la Universitat de València, per la qual es fa l'oferta pública d'una plaça de tècnic superior d'investigació d'aquest organisme amb contracte laboral eventual. Projecte: «Regulació hormonal d'oxidació de LDL en dones postmenopàusiques CI00-55».
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3774

Data del DOGV
:   19-06-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/4553


Data del document
:   29-05-2000

Organisme emissor
:   Universitat de València

Tipus de document
:   Resolució

Descriptors 

:   * universitat
    * personal d'investigació
    * concurs administratiu

RESOLUCIÓ de 29 de maig de 2000, de la Universitat de València, per la qual es fa l'oferta pública d'una plaça de tècnic superior d'investigació d'aquest organisme amb contracte laboral eventual. Projecte: «Regulació hormonal d'oxidació de LDL en dones postmenopàusiques CI00-55». [2000/M4553]
  
El Rectorat de la Universitat de València, fent ús de les atribucions que li confereix l'article 18, en relació amb l'article 3 de la Llei de Reforma Universitària, fa l'oferta pública d'una plaça de tècnic superior d'investigació d'acord amb les bases següents:
  
1) Denominació del lloc de treball:
  
Tècnic superior d'investigació
  
2) Classificació del lloc de treball:
  
Grup: A
  
Complement de destinació: 20
  
Complement específic: E024
  
3) Objecte i període:
  
Col·laboració en el desenvolupament del projecte d'investigació.
  
La durada del contracte serà determinada per la durada del projecte i la disponibilitat del pressupost.
  
4) Jornada de treball:
  
- 30 hores setmanals.
  
5) Perfil de la plaça:
  
Llicenciat/a en l'àrea de Biomedicina amb experiència en tècniques de Biologia Molecular.
  
6) Requisits dels aspirants:
  
a) Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), d'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
b) Tenir complerts 18 anys el dia en què finalitze el termini de presentació de sol·licituds.
  
c) Llicenciatura en Medicina, Ciències Biològiques, Bioquímica o Farmàcia.
  
d) No estar inhabilitat per a l'exercici de funcions públiques
  
e) No haver estat separat mitjançant expedient disciplinari de qualsevol administració o treball públic.
  
7) Mèrits preferents:
  
a) Títol de Doctor.
  
b) Domini de la llengua anglesa a nivell científic
  
c) Experiència en projectes d'investigació de Biomedicina.
  
d) Experiència en cultius cel·lulars, immunohistoquímica, hibridació in situ i altres tècniques de Biologia Molecular.
  
8) Sistema selectiu de la plaça:
  
Valoració del currículum dels aspirants (d'acord amb el barem que figura en l'annex II).
  
Entrevista amb el tribunal.
  
El nombre d'aspirants que passen a la fase d'entrevista es determinarà per criteri del tribunal que haja de jutjar les sol·licituds presentades, d'acord amb l'objecte del contracte.
  
El tribunal podrà declarar desert el procediment de selecció en cas que valorats els mèrits i, si escau, realitzada l'entrevista, el perfil dels candidats millor puntuats no s'ajuste, totalment, a les necessitats del projecte.
  
9) Comissió avaluadora:
  
La comissió avaluadora és la que figura en l'annex III d'aquesta convocatòria.
  
Els membres d'aquesta comissió hauran d'abstenir-se d'intervenir quan es troben en alguna circumstància de les fixades als articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El/la president/a podrà sol·licitar als membres de la comissió una declaració expressa de no trobar-se en les circumstàncies fixades en els articles esmentats.
  
La comissió resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establits.
  
El procediment d'actuació de la comissió s'ajustarà a cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10) Presentació d'instàncies:
  
Les instàncies, juntament amb el currículum, cal presentar-les al Registre de la Gerència de la Universitat de València (c/ de l'Antiga Senda de Senent, 11, baix), en el termini de 10 dies naturals a partir de l'endemà de la publicació d'aquesta resolució en el Diari Oficial de la Generalitat Valenciana.
  
No serà necessària la compulsa dels documents que es presenten fotocopiats. Només serà suficient la declaració jurada de la persona interessada sobre l'autenticitat dels documents, així com també les seues dades que figuren en la instància, sense perjudici que en qualsevol moment la comissió o la universitat puga requerir els aspirants perquè acrediten la veracitat de les circumstàncies i els documents aportats que hagen sigut objecte de valoració.
  
S'ha de presentar també una còpia del document nacional d'identitat.
  
11) Sol·licituds:
  
S'haurà d'utilitzar el model que figura a l'annex I d'aquesta convocatòria, que es podrà recollir al Servei d'Investigació de la Universitat de València (c/ de l'Antiga Senda de Senent, 11, 3a planta).
  
12) Norma final:
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes a partir del dia següent a la seua notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la seua notificació.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 29 de maig de 2000.- Per delegació (DOGV de 20 d'agost de 1999), el vicerector d'Organització Administrativa: Lluís Guia i Marín.
  
ANNEX I
  
Instància
  
Dades personals
  
Primer cognom Segon cognom
  
Nom
  
Data de naixement
  
 DNI Telèfon
  
Adreça
  
Localitat/comarca o província
  
Dades del lloc de treball sol·licitat:
  
Denominació del lloc de treball: tècnic superior d'investigació.
  
(Projecte: «Regulació hormonal d'oxidació de LDL en dones postmenopàusiques CI00-55»).
  
Classificació: A20 € E024
  
DEMANE l'admissió en el concurs públic per cobrir una plaça de tècnic superior d'investigació, convocat per resolució de data 29 de maig de 2000.
  
La persona interessada,
  
València, ... d .. de 2000
  
La persona signant declara que són certes les dades que figuren en aquest currículum, i assumeix en cas contrari les responsabilitats que pogueren derivar-se de les inexactituds que hi consten.
  
ANNEX II
  
Barem
  
1. Anys de serveis prestats en les diferents administracions públiques:
  
fins a 0,5 punt per any acreditat, amb un màxim de 2 punts.
  
2. Titulacions acadèmiques i cursos de formació:
  
- Titulació superior a la requerida en la convocatòria: fins a 2 punts.
  
- Cursos de formació i perfeccionament: fins a 1 punt.
  
- Cursos de valencià: fins a 0,5 punts.
  
3. Mèrits preferents, experiència prèvia i coneixements concrets: fins a 4 punts
  
4. Entrevista: de 0 a 2 punts
  
ANNEX III
  
Comissió avaluadora titular
  
President: Roberto Hernández Marco, director del Departament. de Pediatria, Obstetrícia i Ginecologia.
  
Vocals:
  
- Antonio Cano Sánchez, professor del Departament de Pediatria, Obstetrícia i Ginecologia.
  
- Dos representants del Comitè d'Empresa.
  
Secretària: Lucía Echevarría Gil, cap del Servei d'Investigació.
  
Comissió avaluadora suplent
  
President: Miguel Tortajada Martínez professor del Departament de Pediatria, Obstetrícia i Ginecologia.
  
Vocals:
  
- José Santonja Lucas, professor del Departament de Pediatria, Obstetrícia i Ginecologia.
  
- Dos representants del Comité d'Empresa